stanford-oval/wikipedia huggingface dataset:
הדיוויזיה ה-36 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  1 באוקטובר 1936 – 8 במאי 1945 (8 שנים)
 מלחמות:  מלחמת העולם השנייה
 פיקוד
 מפקדים
הדיוויזיה ה-36 (בגרמנית: 36. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, בקרבות שונים בחזית המזרחית, והושמדה במבצע בגרטיון. לאחר מכן הוקמה הדיוויזיה כדיוויזיית הפולקסגרנדיר ה-36, שלחמה בחזית המערבית, ובכלל זה במבצע נורדווינד, עד סוף המלחמה.
היסטוריה > הדיוויזיה הממונעת ה-36

הדיוויזיה הוקמה ב-1 באוקטובר 1936 בקייזרסלאוטרן, והועמדה תחת פיקוד גאורג לינדמן. הדיוויזיה השתתפה בסיפוח צ'כוסלובקיה, ובמהלך המערכה בפולין הייתה הדיוויזיה בחזית המערבית, כחלק מהקורפוס ה-24 במסגרת הארמייה הראשונה. במהלך המערכה על צרפת לחמה הדיוויזיה כחלק מהקורפוס ה-7 במסגרת הארמייה ה-16, ובשלב השני כחלק מהקורפוס ה-38 במסגרת הארמייה השנייה, והשתתפה בכיבוש ורדן ובפריצת קו מאז'ינו. במהלך מבצע ברברוסה לחמה הדיוויזיה כחלק מהקורפוס הממונע ה-41 במסגרת ארמיית הפאנצר הרביעית, ובמהלך הקרב על מוסקבה לחמה כחלק מהקורפוס הממונע ה-56 במסגרת ארמיית הפאנצר השלישית. לאחר מכן לחמה הדיוויזיה בקרבות שונים בגזרה המרכזית, ובמבצע בגרטיון לחמה כחלק מהקורפוס הממונע ה-41 במסגרת הארמייה התשיעית והושמדה על יד בוברויסק.
היסטוריה > דיוויזיית הגרנדיר ה-36

ב-3 באוגוסט 1944 הוקמה דיוויזיית הגרנדיר ה-36 על בסיס הדיוויזיה ה-268, והועמדה תחת פיקוד אוגוסט ולם. הדיוויזיה לחמה בסאר-פפאלץ, כחלק מהקורפוס ה-82 במסגרת הארמייה הראשונה.
היסטוריה > דיוויזיית הפולקסגרנדיר ה-36

ב-9 באוקטובר 1944 שונה שמה של הדיוויזיה לדיוויזיית הפולקסגרנדיר ה-36, והיא הועברה תחת פיקוד הקורפוס ה-80 במסגרת הארמייה השביעית. בינואר 1945 לחמה הדיוויזיה במבצע נורדווינד כחלק מקורפוס האס אס ה-13 במסגרת הארמייה הראשונה, ולאחר מכן לחמה בקרבות השונים בגרמניה עד סוף המלחמה.
מפקדים

| שם | כהונה | הערה |
| --- | --- | --- |
| גאורג לינדמן | 1 באוקטובר 1936 - 1 באוקטובר 1940 | הדיוויזיה הממונעת ה-36 |
| אוטו-ארנסט אוטנבאכר | 1 באוקטובר 1940 - 25 באוקטובר 1941 | הדיוויזיה הממונעת ה-36 |
| הנס גולניק | 25 באוקטובר 1941 - 1 באוגוסט 1943 | הדיוויזיה הממונעת ה-36 |
| רודולף שטגמן | 1 באוגוסט 1943 - 10 באוגוסט 1943 | הדיוויזיה הממונעת ה-36 |
| גוטפריד פרוליך | 10 באוגוסט 1943 - 20 בספטמבר 1943 | הדיוויזיה הממונעת ה-36 |
| רודולף שטגמן | 20 בספטמבר 1943 - 1 בינואר 1944 | הדיוויזיה הממונעת ה-36 |
| הורסט קאדגין | 1 בינואר 1944 - 17 בינואר 1944 | הדיוויזיה הממונעת ה-36 |
| אגון פון ניינדורף | 17 בינואר 1944 - 19 בינואר 1944 | הדיוויזיה הממונעת ה-36 |
| אלכסנדר קונרדי | 19 בינואר 1944 - 3 באוגוסט 1944 | הדיוויזיה הממונעת ה-36 |
| אוגוסט ולם | 3 באוגוסט 1944 - 9 באוקטובר 1944 | דיוויזיית הגרנדיר ה-36 |
| אוגוסט ולם | 9 באוקטובר 1944 - מרץ 1945 | דיוויזיית הפולקסגרנדיר ה-36 |
| הלמוט קלייקאמפ | מרץ 1945 - 8 במאי 1945 | דיוויזיית הפולקסגרנדיר ה-36 |
האלפבית הפאן-ניגרי

האלפבית הפאן-ניגרי הוא אלפבית מבוסס-לטינית שתוקנן בידי המרכז הלאומי לשפות של ניגריה בשנות ה־80. האלפבית יועד לכתיבת כל השפות המדוברות בניגריה ללא שימוש בדיגרפים.
היסטוריה

בניגריה מדוברות כמה מאות שפות שונות, והאלפביתים מבוססי הלטינית השונים שבהם השתמשו כדי להעביר אל הכתב שפות אלו עיכבו את השימוש היעיל במכונות כתיבה ומכשירים דומים. בשנות ה־80 לקח על עצמו המרכז הלאומי לשפות את המשימה לפתח אלפבית יחיד שיוכל לשמש לכתיבת כל השפות המדוברות במדינה. כנקודת ההתחלה של העבודה נלקח מודל שהוצע בידי הבלשנית קיי ויליאמסון ב־1981, והגרסה הסופית וגופן ההתייחסות פותחו בידי הטיפוגרף הרמן זאפף ב־1985.
אותיות האלפבית

באלפבית הפאן-ניגרי 33 אותיות:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| A a | B b | Ɓ ɓ | C c | D d | Ɗ ɗ | E e | Ǝ ǝ | Ẹ ẹ | F f | G g |
| H h | I i | Ị ị | J j | K k | Ƙ ƙ | L l | M m | N n | O o | Ọ ọ |
| P p | R r | S s | Ṣ ṣ | T t | U u | Ụ ụ | V v | W w | Y y | Z z |
באלפבית הפאן-ניגרי נעשה שימוש בסימנים דיאקריטיים לציון טונים:
( ´ ) סימן הטעמה ראשית (acute accent) - מסמן טון גבוה (high)
( ` ) סימן הטעמה משנית (grave accent) - מסמן טון נמוך (low)
( ^ ) גג (circumflex) - מסמן טון נופל (falling)
בשפות בהן קיים טון אמצעי (mid) הוא איננו מצוין בכתב.
פרישת מקשים

פרישת המקשים הבאה למכונות כתיבה עוצבה בידי חברת אוליבטי עבור המרכז הלאומי לשפות:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| ^ | " | / | - | ₦ | = | – |  | ( | ) | Ɗ | Ƙ |
| ´ | 2 | 3 | 4 | 5 | 6 | 7 | 8 | 9 |  ? | Ɗ | Ƙ |
| Q | W | E | R | T | Y | U | I | O | P | Ụ | Ị |
| A | S | D | F | G | H | J | K | L |  | Ẹ | Ǝ |
|  | Z | Ɓ | C | V | B | N | M |  ; |  : | Ṣ |  |
|  | Z | Ɓ | C | V | B | N | M | , | . | Ṣ |  |
ראו גם

אלפבית הייחוס של שפות אפריקה
האלפבית של אפריקה
האלפבית הסטנדרטי של לפסיוס
אותיות האלפבית הפאן-ניגרי
ד'תתקס"ג

ד'תתקס"ג (4963)  היא שנה עברית  אשר  החלה ביום א' בתשרי, אור ל-19 בספטמבר 1202 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1203. שנה מסוג הכז, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דייוויד בלו

| --- | --- |
דייוויד בלו, 2010
דייוויד בלו, 2010
 לידה:  18 ביולי 1980 (בן 44) לוס אנג'לס, קליפורניה
 עמדה:  פאוור פורוורד, סמול פורוורד
 גובה:  2.01 מטרים
 מכללה:  אוניברסיטת דרום קליפורניה
 קבוצות כשחקן
 2004–2002   2004   2005–2004   2006–2005   2007–2006   2008–2007   2009–2008   2012–2009   2014–2013:  מכבי תל אביב   דינמו סנקט פטרסבורג   בנטון טרוויזו   וירטוס בולוניה   פורטיטודו בולוניה   מכבי תל אביב   לה מאן סארת   מכבי תל אביב   מכבי תל אביב
 הישגים כשחקן
 אליפות המדינה (2014, 2012, 2011, 2004, 2003)   MVP הפיינל פור הישראלי (2011)   גביע המדינה (2014, 2012, 2011, 2010, 2004, 2003)   אליפות היורוליג (2014, 2004)   גביע האתגר (2005)  ליגה אדריאטית (2012)   תגלית העונה בליגת העל (2003)   השחקן השישי בליגת העל (2014)
דייוויד בלו (עד 2010: בלות'נטל; נולד ב-18 ביולי 1980 בלוס אנג'לס) הוא כדורסלן עבר אמריקאי-ישראלי ששיחק בעמדת הסמול פורוורד והפאוור פורוורד. בלו, המתנשא לגובה 2.01 מטרים, הצטיין בקליעת שלשות ובזריקות "פייד אוויי" ומדורג במקום ה-9 ברשימת קלעי השלשות ביורוליג בכל הזמנים.
אמו של בלו יהודייה מלידה ואביו ראלף הוא אפרו אמריקאי שהתגייר. ב-2010 שינה את שם משפחתו מבלות'נטל לבלו.
קריירה

לאחר קריירת קולג' בינונית באוניברסיטת דרום קליפורניה, עבר לישראל ושיחק במכבי תל אביב במשך שנתיים. במהלך השנה האחרונה זכה עם הקבוצה בגביע היורוליג לשנת 2004. לאחר שנה זו ניסה את מזלו בליגת ה-NBA ואף חתם בקבוצת הסקרמנטו קינגס, אבל שוחרר לפני שהחלה העונה.
לאחר מכן עבר בלו לקבוצת דינמו סנקט פטרבורג הרוסית, שם שיתף פעולה עם המאמן דייוויד בלאט, שאימן אותו במכבי תל אביב. עם דינמו זכה ביורוצ'לנג'.
לאחר כחודשיים בקבוצה הרוסית עזב בלו את רוסיה ועבר לווירטוס בולוניה האיטלקית שבה היה לקלעי המוביל בקבוצה עם ממוצע של 20.2 נקודות למשחק, אך הוא סיים את העונה ב-2 במאי 2006 לאחר שהיה מעורב בתאונה.
למרות שקיבל זימון לנבחרת, בלו סירב להשתתף בנבחרת ישראל במשחקי ההזדמנות האחרונה לאליפות אירופה 2005 כדי לא להחמיץ משחקים של קבוצתו באותה התקופה, וירטוס בולוניה. בשנת 2006 חתם בקלימאמיו בולוניה, לאחר שחוזר על ידי מכבי תל אביב. אולם, במהלך העונה הוא הודח על ידי מאמן הקבוצה ארגין עתמאן.
לקראת עונת 2007/2008 חזר בלו למכבי תל אביב, עימה העפיל באותה עונה לפיינל פור היורוליג.
בעונת 2008/2009, שיחק בלו בלה מאן, קבוצת יורוליג מהליגה הבכירה בצרפת. לאחר עונה אחת חזר למכבי תל אביב וחתם על חוזה לשנתיים. באוגוסט 2010 שיחק בנבחרת ישראל והעפיל איתה בשנת 2011 לאליפות אירופה בכדורסל.
ביולי 2010, שינה דייוויד את שם משפחתו מ"בלות'נטל" ל"בלו". בעונת 2010/2011 הוביל בלו את קבוצתו לגמר היורוליג, כאשר היה מהשחקנים הדומיננטיים ביותר בשלב ההצלבה, ביחד עם חברו לקבוצה ג'רמי פארגו. בעונה זו זכה בלו ביחד עם מכבי באליפות ובגביע המדינה ואף הגיע לגמר היורוליג, שם הפסידה קבוצתו לפנאתינייקוס. בלו נבחר ל-MVP של הפיינל פור של ליגת העל לאחר שקלע 19 נקודות במשחק הגמר.
ב-3 ביוני 2011 חתם דייוויד בלו על חוזה לעונה נוספת במכבי תל אביב, שבסיומו פרש ממשחק פעיל.
ב-2013 התחיל דייוויד את דרכו בתור מנהל אישי של שחקנים בליגת ה-NBA ללא הצלחה מרובה.
ב-20 בספטמבר 2013 הודיע בלו כי הוא חוזר מפרישה. ב-11 באוקטובר 2013 חתם בלו ל-10 ימים במכבי תל אביב שלאחריהם חתם עד סוף העונה.
ב-18 במאי 2014 זכה בלו באליפות אירופה עם מכבי תל אביב. באותה עונה זכה בפרס השחקן השישי בליגת העל בכדורסל, ובסיומה פרש מכדורסל בפעם השנייה והסופית.
ב-26 בפברואר נכנס בלו להיכל התהילה של מכבי תל אביב.
הערות שוליים

↑  דייוויד בלו בעשרת קלעי השלשות הגדולים ביורוליג בכל הזמנים באתר מכבי תל אביב (כדורסל)
↑  אורי רייך, "דייוויד בלות'נטאל סכם במכבי תל אביב", מאתר המכבי דוט קום, מיום 14 ביוני 2007
↑  דייוויד בלות'נטל הצטרף למכבי תל אביב, חתם לשנתיים הבאות, עותק של כתבה מערוץ הספורט בארכיון האינטרנט
↑  מיכל גרונדלנד, ‏אריק שיבק זימן את דייויד בלות'נטאל לנבחרת, באתר ONE‏, 23 במרץ 2010
↑  nrg מעריב, רשמית: בלו ישחק במדי נבחרת ישראל, באתר nrg‏, 23 ביולי 2011
↑  רועי גלדסטון, ‏בלו: "מודה למכבי על הכל". מדלי מועמד, באתר ערוץ הספורט, 2 ביוני 2012
| ‏‏נבחרת ישראל‏ - אליפות אירופה בכדורסל 2011 (מקום 13-16) |
| --- | --- | --- |
|  1 אוחיון •  2 ניסים •  3 נעימי •  4 בלו •  5 פניני •  6 מקל •  7 בורשטיין •  ‏8‏ ‏אליהו‏‏  •‏ 9 הלפרין • 10 כדיר • 11 גרין • 12 קוקיה • מאמן: שיבק  |  1 אוחיון •  2 ניסים •  3 נעימי •  4 בלו •  5 פניני •  6 מקל •  7 בורשטיין •  ‏8‏ ‏אליהו‏‏  •‏ 9 הלפרין • 10 כדיר • 11 גרין • 12 קוקיה • מאמן: שיבק  | ישראל |
| --- | --- |
בקרת זהויות :  GND: 1223947343  VIAF: 647160909241912870003   WorldCat (עם VIAF): 647160909241912870003
האלפבית הבשקירי

האלפבית הבשקירי (בשקירית: Башҡорт әлифбаһы, הגייה מקורבת: בַּשְׁקוֹרְתְּ אֶלִיפְבַּהֻו) הוא גרסה של האלפבית הקירילי שבו נכתבת השפה הבשקירית. בעבר נכתבה השפה הבשקירית באלפבית הלטיני, ולפני כן בכתב הערבי. כיום יש ניסיונות לחזור לשימוש באלפבית לטיני.
היסטוריה

לפני שאימצו שיטות כתיבה אלפביתיות השתמשו הבשקירים בלוגוגרמות (או אידאוגרמות). כלומר, כל גרפמה ייצגה אובייקט פיזי מסוים. שתי דוגמות מוצגות משמאל:
עם קבלת האסלאם במאה ה־10 החלו הבשקירים להשתמש בכתב הערבי. נשתמרו תעודות כתובות באופן זה מהמאה ה-14 ומהמאה ה-15. בשנת 1923 נוצרה שיטת כתיבה ייחודית לשפה הבשקירית, גם היא על בסיס האלפבית הערבי, שכללה 33 אותיות במקום ה־22 שירשו מהאלפבית הטטרי.
ב־1928 הוחלף האלפבית הבשקירי לאלפבית המבוסס על האלפבית הלטיני, ובשנת 1940, אימצו אלפבית המבוסס על האלפבית הקירילי.
כיום מפותחת מערכת כתיבה חדשה, המבוססת על האלפבית הלטיני, אשר מתוכננת להחליף את האלפבית הנוכחי לקראת שנת 2010.
כתיבת והגיית האלפבית הבשקירי > האלפבית מבוסס הקירילית

אלפבית זה התקבל בשנת 1940, והאות Ё נוספה אליו בשנת 1950, וכך קיבל את צורתו הנוכחית. בטבלה הבאה מפורטות אותיות האלפבית הבשקירי, שמותיהן, והגייתן בשיטת האלפבית הפונטי הבינלאומי ובעזרת אות עברית, בעזרת ניקוד או בעזרת סימן שהגייתו מקבילה או דומה. כמו כן, מצוינים קודי היוניקוד של האותיות.
| צורת האות> אות גדולה | צורת האות> אות קטנה | שם האות | הגייה ב־IPA | הגייה |
| --- | --- | --- | --- | --- |
| 0410 А | 0430 а | а אַה | [a] | פתח |
| 0411 Б | 0431 б | бэ בֶּה | [b] | בּ דגושה |
| 0412 В | 0432 в | вэ בֶה | [v] | ב רפה |
| 0413 Г | 0433 г | гэ גֶּה | [g] | גּ דגושה |
| 0492 Ғ | 0493 ғ | ғы גֻו | [ɣ] | ג רפה בהגייה התימנית של העברית; כמו ר בהגייה האשכנזית של העברית |
| 0414 Д | 0434 д | дэ דֶּה | [d] | דּ דגושה |
| 0498 Ҙ | 0499 ҙ | ҙэ דֶה | [ð] | ד רפה בהגייה התימנית של העברית; כמו th במילה then, או האות ذ בערבית |
| 0415 Е | 0435 е | е יֶה | [jɛ], [ʲe] | י סגולה או סגול וחינכוך העיצור שלפניו |
| 0401 Ё | 0451 ё | ё יוֹ | [jo], [ʲo] | י חלומה או חולם וחינכוך העיצור שלפניו |
| 0416 Ж | 0436 ж | жэ זֶ'ה | [ʒ] | ז' כמו במילה ז'אק |
| 0417 З | 0437 з | зэ זֶה | [z] | ז |
| 0418 И | 0438 и | и אִי | [i] | חיריק |
| 0419 Й | 0439 й | ҡыҫҡа и קֻותְ'קַה אִי (אי קצרה) | [j] | י |
| 041A К | 043A к | ка כַּה | [k] | כּ דגושה |
| 04A0 Ҡ | 04A1 ҡ | ҡы קֻו | [q] | ק בהגייה התימנית של העברית; כמו האות ق בערבית |
| 041B Л | 043B л | эль אֶל | [l] | ל |
| 041C М | 043C м | эм אֶם | [m] | מ |
| 041D Н | 043D н | эн אֶן | [n] | נ |
| 04A2 Ң | 04A3 ң | эң אֶן (אֶנְג) | [ŋ] | כמו ה"נג" במילה בייג'ינג |
| 041E О | 043E о | о אוֹ | [o] | חולם |
| 04E8 Ө | 04E9 ө | ө — | [œ], [ø] | כמו סגול, כשהשפתיים מעוגלות; כמו האות Ö בגרמנית ובשוודית או בטורקית |
| 041F П | 043F п | пэ פֶּה | [p] | פּ דגושה |
| 0420 Р | 0440 р | эр אֶר | [r] | ר "מתגלגלת" |
| 0421 С | 0441 с | эс אֶס | [s] | ס |
| 04AA Ҫ | 04AB ҫ | ҫэ תֶ'ה | [θ] | ת רפה בהגייה התימנית של העברית |
| 0422 Т | 0442 т | тэ תֶּה | [t] | תּ דגושה |
| 0423 У | 0443 у | у אוּ | [u] | קיבוץ |
| 04AE Ү | 04AF ү | ү — | [y] | כמו חיריק כשהשפתיים מעוגלות; כמו האות Ü בגרמנית או בטורקית |
| 0424 Ф | 0444 ф | эф אֶף | [f] | פ רפה |
| 0425 Х | 0445 х | ха כַה | [x] | כ רפה |
| 04BA Һ | 04BB һ | һа הַא | [h] | ה |
| 0426 Ц | 0446 ц | цэ צֶה | [ʦ] | צ |
| 0427 Ч | 0447 ч | чэ צֶ'ה | [ʧ] | צ' כמו במילה צ'לו |
| 0428 Ш | 0448 ш | ша שַׁה | [ʃ] | שׁ |
| 0429 Щ | 0449 щ | ща שְצַ'ה | [ɕ] | ש "רכה" כמו ברוסית |
| 042A Ъ | 044A ъ | ҡатылыҡ билдәһе קַתֻּולֻוק בִּילְדֶאהֶה | [ʔ] | א כמו במילה קוֹפְאִים |
| 042B Ы | 044B ы | ы אֻו | [ɯ] | כמו שורוק כשהשפתיים אינן מעוגלות |
| 042C Ь | 044C ь | йомшаҡлыҡ билдәһе יוֹמְשַקְלֻוק בִּילְדֶאהֶה | [ʲ] | מציין חינכוך |
| 042D Э | 044D э | э אֶה | [e], [ɛ] | סגול |
| 04D8 Ә | 04D9 ә | ә אֵא | [æ] | תנועה בין פתח לסגול, כשהפה פתוח לרווחה; כמו ה-a במילה fat באנגלית |
| 042E Ю | 044E ю | ю יוּ | [ju] | י מנוקדת בקיבוץ או קיבוץ וחינכוך העיצור שלפניו |
| 042F Я | 044F я | я יַא | [ja] | י מנוקדת בפתח או פתח וחינכוך העיצור שלפניו |
כתיבת והגיית האלפבית הבשקירי > האלפבית מבוסס הלטינית

הווריאנט הלטיני של האלפבית הבשקירי התקבל בשנת 1928 כחלק מהמעבר לאלפבית הטורקי המאוחד עבור כל השפות הטורקיות שדוברו תחת שלטון ברית המועצות. אלפבית זה דומה לאלפביתים מבוססי לטינית אחרים, ולרוב האותיות בו יש את הצלילים שיש להן באלפביתים לטיניים אחרים. מקורן של האותיות Ƅ ו־Ѣ הוא קירילי ולא לטיני.
המקבילות הקטנות (miniscule) של האותיות B ו־L אינן b ו־l כמו במרבית האלפביתים הלטיניים באירופה, אלא ʙ ו־ʟ בהתאמה. זאת כדי למנוע בלבול בין L קטנה ל־i גדולה, ובין B קטנה ל־Ƅ (האות המציינת חינכוך). הגרש הבודד איננו אות ומשמש לציון העיצור הסדקי הסותם (כמו הצליל של האות אל"ף במילה קוראים, בניגוד לקורים).
למטה מפורטות אותיות הווריאנט הלטיני של האלפבית הבשקירי, והגייתן בשיטת האלפבית הפונטי הבינלאומי. כמו כן, מצוינים קודי היוניקוד של האותיות.
קלשון
חץ
האתיקה של סירת ההצלה

האתיקה של סירת ההצלה (באנגלית: Lifeboat ethics) הוא דימוי לבחינת הבעיה המוסרית של חלוקת המשאבים בין תושבי כדור הארץ. דימוי זה נוצר על ידי החוקר ופעיל הסביבה גארט הרדין במאמר שנוי במחלוקת שפרסם ב-1974 ב-Psychology Today.
במאמרו מתאר הרדין סירת הצלה הנושאת עליה 50 איש ויש עליה מקום לעשרה אנשים נוספים. הסירה נמצאת באוקיינוס וסביבה שוחים 100 אנשים נוספים השואפים לעלות על הסירה ולמצוא עליה מפלט.  הבעיה האתית הנובעת מהמצב המתואר היא האם על יושבי הסירה לאפשר לניצולים נוספים לעלות על סיפונה.
הדימוי של הרדין משווה את סירת ההצלה לאנושות המנצלת משאבים מוגבלים. בדימוי זה הוא טוען כנגד  דימוי האנושות ל"ספינת חלל", דימוי שפותח ב-1966 על ידי קנת' בולדינג בשיח של שמירת איכות הסביבה בהקשר של הקצאת המשאבים המוגבלים של כדור הארץ. הרדין טען במאמרו כי  את ספינת החלל מנווט מפקד אחד והוא זה אשר מקצה את המשאבים, בעוד שעל פני כדור הארץ אין איש, מדינה, או גוף בינלאומי אשר יש לו הסמכות או הכוח לשלוט על הקצאת המשאבים. בהמשך המאמר, משווה הרדין את נוסעי סירת ההצלה לאומות העשירות המפותחות כלכלית וטכנולוגית ואת השוחים סביב סירת ההצלה הוא מדמה לאומות העניות והבלתי מפותחות מבחינה טכנולוגית.
באמצעות הדימויים הללו, בוחן הרדין במאמר סוגיות של פיצוץ אוכלוסין, הגבלת הגירה, סיוע בינלאומי באמצעות בנק המזון העולמי ובאמצעות טכנולוגיה. הוא ממליץ ליושבי סירת ההצלה שלא להעלות אליה נוסעים נוספים ותוקף חלק מהעקרונות המוסריים המנחים את החברה המערבית הבאים לידי ביטוי באידיאלים הנוצריים ("שומר אחי") והקומוניסטיים ("לכל אחד לפי צרכו"). לטענתו, המשך מדיניות הסיוע יביא לטרגדיה של נחלת הכלל.
הומל (הוקי קרח)

הומל (ברוסית: ХК Гомель) הוא מועדון הוקי קרח מהעיר הומל שבבלארוס. המועדון נוסד בשנת 2000 ומשתתף בליגת העל הבלארוסית.
תארים

ליגת העל הבלארוסית:
זכייה (1) : 2003
סגנות (): 2009
הגביע הבלארוסי:
זכייה (5): 2003, 2004, 2007, 2012, 2017
סגנות (2): 2002, 2004
ד'תתקע"א

ד'תתקע"א (4971)  היא שנה עברית  אשר  החלה ביום א' בתשרי, אור ל-20 בספטמבר 1210 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 1211. שנה מסוג בשה, איננה מעוברת, ואורכה 355 ימים. זו שנה ראשונה לשמיטה.
נפטרו

רבי מבורך בן סעדיה, נגיד מצרים ורופא בחצר השלטון הפאטימי.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
גן החיות של לונדון

| --- | --- |

לוגו גן החיות
 סוג:  גן חיות
 מיקום:  הסיטי של וסטמינסטר, הממלכה המאוחדתהממלכה המאוחדת
 תקופת הפעילות:  27 באפריל 1828 – הווה (196 שנים)
 שטח:  36 אקר 
 מספר מינים:  756 (נכון לינואר 2016)
 מספר פרטים:  17,480 (נכון לינואר 2016)
 קואורדינטות:  51°32′08″N 0°09′21″W﻿ / ﻿51.535555555556°N 0.15583333333333°W﻿ / 51.535555555556; -0.15583333333333
 אתר גן החיות
  (למפת לונדון מוגדלת) קנט סארי ברקשייר בקינגהאם הרטפורדשייר אסקסגן החיות של לונדון(למפת לונדון רגילה) קנט סארי בר. בקי. הרטפורדשייר אסקסגן החיות של לונדון(למפת הסיטי של וסטמינסטר רגילה) הפרלמנט הבריטיגן החיות של לונדון(למפת הסיטי של וסטמינסטר מוגדלת) הפרלמנט הבריטיגן החיות של לונדון
 
גן החיות של לונדון (באנגלית: London Zoo), או, בשמו הרשמי  גן החיות של האגודה הזואולוגית של לונדון (ZSL London Zoo) הוא גן החיות המדעי הוותיק ביותר בעולם. גן החיות נפתח ב-27 באפריל 1828 ונועד לשמש כאוסף בעלי חיים למטרות מחקר מדעי. הגן נפתח לציבור הרחב בשנת 1847 ובינואר 2016 הכיל הגן 17,480 בעלי חיים מ-756 מינים שונים.
הגן מנוהל על ידי האגודה הזואולוגית של לונדון (אשר נוסדה בשנת 1826) והוא ממוקם בקצה הצפוני של ריג'נטס פארק, דרומית לתעלת ריג'נטס.
גן החיות היה גן החיות הראשון שפתח בית זוחלים (בשנת 1849); אקווריום (בשנת 1853) ובית חרקים (בשנת 1881). כמו כן גן החיות היה הראשון שהקים גן חיות לילדים (בשנת 1938).
הגן ממומן מתרומות ומדמי הכניסה לגן, ואינו מקבל מימון ממשלתי.
היסטוריה

האגודה הזואולוגית של לונדון נוסדה על ידי סר תומאס סטמפורד ראפלס בשנת 1826. ראפלס רכש את השטח בו הוקם לימים גן החיות והזמין את התוכניות עבורו, אולם נפטר באותה שנה בטרם החלו העבודות. לאחר מותו של ראפלס עבר ניהול הפרויקט להנרי פטי-פיצמוריס, מרקיז לאנסדאון השלישי, אשר פיקוח על בניית המבנים הראשונים עבור החיות. גן החיות נפתח באפריל 1828 לשימושם של חברי האגודה הזואולוגית, לצורכי מחקר, וכלל ראם לבן, קודו גמלוני, אורנגאוטן וכן בעלי חיים אשר מאז נכחדו: קואגה וזאב טסמני.
בשנת 1829 הוענק לאגודה זיכיון מלכותי על ידי המלך ג'ורג' הרביעי. בשנת 1847 נפתח גן החיות לציבור הרחב, במטרה להשתמש בדמי הכניסה לסייע במימון עלויות האחזקה של הגן.
עד שנת 1902 האמינו כי בעלי חיים טרופיים לא ישרדו באקלים הקר של לונדון, ולכן כל בעלי החיים הטרופיים הוחזקו בתוך מבנים. לאחר שד"ר פיטר צ'אלמרז מיטצ'ל מונה למזכיר האגודה, הוא החל בארגון מחדש של מבני גן החיות, והחל להוציא את בעלי החיים ממבנים סגורים למתחמים פתוחים (תוך הסתמכות על הניסיון של גן החיות של המבורג). בעקבות תוכנית ההרחבה של מיטצ'ל, נרכשה בשנת 1926 חוות הול הסמוכה, ובשנת 1931 נפתח גון החיות מחדש כפארק זואולוגי פתוח (הפארק הראשון מסוגו בעולם).
בשנת 1962 נשלחה ראמה לבנה לגן החיות של פניקס באריזונה שבארצות הברית, במסגרת תוכנית ההרביה הבינלאומית הראשונה. כיום משתף גן החיות פעולה עם גני חיות ברחבי העולם להרביית 130 מינים שונים.
בשנות ה-80 של המאה ה-20 היו בגן החיות כ-7,000 בעלי חיים (המספר הרב ביותר בממלכה המאוחדת - הגן השני בגודלו - גן החיות של צ'סטר החזיק פחות מ-3,500 בעלי חיים). בין בעלי החיים שהוחזקו בגן היו בעלי חיים שלא ניתן היה לראותם בשום מקום אחר בממלכה המאוחדת, כגון: וומבט, שד טסמני וקנגורו חולדתי חוטמני. אחזקת מספר בעלי החיים הרב הקשתה מאוד על ניהול הגן. יחס ציבורי המבקר את תנאי אחזקת בעלי החיים במתחמים סגורים, והמיתון אשר פקד את הממלכה המאוחדת באותה עת הביא להפחתה במספר המבקרים. בשנת 1991 הכריזה האגודה על סגירת הגן משיקולים תקציביים. הכרזה זו הביאה לפעילות ציבורית נרחבת לתמיכה בגן, והתרומות הרבות איפשרו שיקום הגן והמשך פעילותו.
חלקי גן החיות

במסגרת תוכנית רב שנתית של גן החיות, מאז ראשית המאה ה-21 הגן החל לעבור שיפוץ ושיפור במטרה להחליף את הכלובים בהם הוחזקו בעלי החיים בשטחים פתוחים הדומים לסביבה הטבעית של בעלי החיים. בשנת 2005 הוקמו מתחם "ספארי הציפורים האפריקאי" (African Bird) ו"פגוש את הקופים" (Meet The Monkeys), ובשנת 2006 נפתח מתחם "לתוך אפריקה" ("Into Africa") ומתחם "גן העדן לפרפרים" ("Butterfly Paradise"). בשנת 2007 נפתח מתחם "ממלכת הגורילות" ("Gorilla Kingdom") בנוכחות הנסיך פיליפ, הדוכס מאדינבורו, ו"מתחם יער הגשם על שם קלור" ("Clore Rainforest Lookout") במקום בו עמד קודם לכן בניין היונקים הקטנים. בחג הפסחא של שנת 2008 נפתח "ביתן בלקבורן" (the "Blackburn Pavilion) - ביתן ציפורים בדמות יער טרופי.
תוכניות לעתיד כוללות שיפוץ והרחבת גן החיות של הילדים וטרסות האריות של הפארק.
| קבוצה | מספר זנים | מספר בעלי חיים |
| --- | --- | --- |
| יונקים | 67 | 561 |
| ציפורים | 108 | 507 |
| זוחלים | 58 | 173 |
| דו-חיים | 25 | 727 |
| דגים | 270 | 5130 |
| חסרי חוליות | 228 | 10272 |
| סך הכל | 756 | 17480 |
חלקי גן החיות > ספארי הציפורים האפריקאי

ספארי הציפורים האפריקאי (African Bird Safari)‏(51°32′6″N 0°9′18.7″W﻿ / ﻿51.53500°N 0.155194°W﻿ / 51.53500; -0.155194), שנפתח בחג הפסחא של שנת 2005, החליף שלושה מתחמים שקדמו לו באזור ביתן החסידות והיענים. אורכו של השביל 51 מטרים וגובה המבנה 10 מטרים. המתחם מכיל פלג קטן שמעליו גשר, וכן מספר עצים גבוהים. במתחם מוצגים חסידות לבנות בטן, זרזירים הדורים, שרשירי מדגסקר (Anas bernieri), טוקוס פון דר דקן וכן כחל כחול-בטן וכחל לילכי.
חלקי גן החיות > האקווריום

האקווריום (51°32′6.6″N 0°9′21.9″W﻿ / ﻿51.535167°N 0.156083°W﻿ / 51.535167; -0.156083) של גן החיות הוקם בשנת 1853 והיה האקווריום הראשון בעולם. המונח "אקווריום" מקורו בגן החיות של לונדון (קודם לכן נעשה שימוש במונח 'Aquatic Vivarium'). האקווריום הנוכחי נבנה החל משנת 1921 מתחת ל"טרסות מאפין" בעקבות הגידול בפופולריות של האקווריום ומספר הצופים הרב המבקרים בו. האקווריום נפתח בשנת 1924 בנוכחות ג'ורג' החמישי ורעייתו מרי מטק.
המבנה מחולק לשלושה אולמות תצוגה:
האולם הראשון מציג דגים המצויים בסכנה הכחדה ונמצאים בתוכניות שימור. בין היתר מוצגים באולם זה: רד (Scardinius erythrophthalmus), צלופח אירופי, מניפת ים רחבה (Eunicella verrucosa) וסוסוני ים.
האולם השני מכיל שונית אלמוגים ובו דגים טרופיים ובהם דג פרפר נחושתי (Chelmon rostratus) ושושנון כתום מזויף.
האולם השלישי כולל דגי נהר האמזונאס ובהם: צלופחים חשמליים, דג סכין זכוכיתי (Eigenmannia lineata), דג ריאות דרום-אמריקאי וטריגון מוטורו.
האקווריום כולל גם מכל גדול ובו דגים שהובאו מבתים פרטיים שבעליהם לא יכלו לטפל בהם יותר.
חלקי גן החיות > ביתן בלקברן

ביתן בלקברן (Blackburn Pavilion - 51°32′1.2″N 0°9′7.5″W﻿ / ﻿51.533667°N 0.152083°W﻿ / 51.533667; -0.152083) נפתח לציבור ב-21 במרץ 2008. מבנה זה מהווה שיפוץ של בית הציפורים המקורי של גן החיות - מבנה ויקטוריאני שהוקם בשנת 1883 ושימש כבית זוחלים תוך שימוש בכספים שהתקבלו ממכירת הפיל ג'מבו לקרקס בארנום. המבנה נקרא על שם משפחת בלקברן אשר תמכה בגן בראשית שנות ה-90 עת היה חשש לסגירת הגן. בביתן זה משוחזר יער עננים ויער גשם המשמש בטבע כביתם של כ-50 ציפורים ובהם: טוקניים, זרזירים, קוקובורות, ציפורי אהבה וקוליבריים (גן החיות הוא המקום היחיד בו הם מצויים ברחבי הממלכה המאוחדת). כמו כן מצויים בביתן ציפורים בסכנת הכחדה וציפורים שנכחדו בחופש וגדלים כיום רק בגני חיות ובהם יונת סוקורו (Zenaida graysoni).
חלקי גן החיות > B.U.G.S

B.U.G.S - ראשי תיבות של "Biodiversity Underpinning Global Survival" - "שונות ביולוגית מאפשרת הישרדות עולמית" הוא מבנה שנקרא בעבר "שרשרת החיים" (Web of Life - מילולית "רשת החיים"). המבנה (במיקום - 51°32′3.5″N 0°9′7″W﻿ / ﻿51.534306°N 0.15194°W﻿ / 51.534306; -0.15194) מיועד להוות מרכז חינוכי המלמד אודות השונות הביולוגית. במבנה מוצגים למעלה מ-140 זנים הכוללים בעיקר חרקים שונים, מאחר -98% מבעלי החיים הם חרקים. בין היתר מוצגים זני נמלים שונים, טרנטולות ואף דובי נמלים.
חלקי גן החיות > גן העדן לפרפרים

מתחם "גן העדן לפרפרים" (Butterfly Paradise הממוקם ב-51°32′6.5″N 0°9′8.8″W﻿ / ﻿51.535139°N 0.152444°W﻿ / 51.535139; -0.152444) נפתח לציבור במאי 2006. המתחם מציג עשים ופרפרים מאפריקה, דרום-מזרח אסיה, מרכז אמריקה ודרום אמריקה. כמו כן הביתן מכיל צמחייה אשר תואמת את בתי הגידול הטבעיים של הפרפרים.
בין היתר מוצגים בביתן פרפרים מסוג Parthenos sylvia, Hypolimnas bolina, Heliconius charithonia, ו-Heliconius melpomene.
בתצוגה מוצגים כל שלבי התפתחות הפרפר וישנו חדר מיוחד בו ניתן לראות את זחלי הפרפרים וגלמיהם.